Vaski-kirjastot

Luettelointiryhmä MUISTIO

Aika 30.11.2012 klo 9.15-10.45

Paikka Turun kaupunginkirjasto, pieni neuvottelutila

Osallistujat Riitta Kari, Tarja Järvenpää, Pirkko Nikander, Heli Pohjola, Jarko Rahkala, Arja Rytkönen, Ulla Valtonen, Anna Viitanen (pj/siht.)

1. Edellisen kokouksen muistio

Hyväksyttiin edellisen kokouksen muistio.

1. Tietokannan siivous

Tietokannan siivoussuunnitelma käsiteltiin 28.11. Vaskin työvaliokunnassa Vaski-joryssa sitä käsitellään 14.12. Keskusteltiin tilanteesta ja siivouksen aloittamisesta käytännössä. Jos suunnitelma hyväksytään Vaski-joryssa, siivous käynnistyy tammikuussa.

1. Muotit ja ohjeet

Luettelointimuotteja on korjailtu. Konsolipeleihin ja kasetteihin (puhe, musiikki) liittyvät muotit puuttuvat vielä kokonaan. Virheiden läpikäynti ja korjaus on tekemättä näissä muoteissa: partituuri, nuotti, e-kirja, kartta, Daisy. Lisäksi tehdään toinen tietokirjamuotti enemmän kenttiä vaativien kirjojen luettelointiin.

Luetteloinnin tueksi kaivataan ”rautalankamalleja” eri aineistolajeissa keskeisistä kentistä. Heli tekee ohjeita musiikkiaineistolle, muiden ohjeiden tekemistä ei ole vielä aloitettu.

1. Luettelointitietojen eräajotäydennys

Luetteloijille on lähetetty eräajoihin liittyvä toimintaohje. Eräajot otetaan käyttöön vielä tämän vuoden aikana.

1. MARC 21 -koulutuksen sisältö

Joulukuun koulutukseen on tullut jonkin verran kysymyksiä. Käytiin kysymykset läpi.

1. Vaskin organisointi

Vaskin organisointia on käsitelty syksyllä työvaliokunnan kokouksissa ja 22.11. Vaski-johtoryhmän kokouksessa. Nykyisten työryhmien tehtäviä organisoidaan uudelleen vuoden 2013 alusta.

Luettelointiryhmän nimi muuttuu Kuvailuryhmäksi, mutta toistaiseksi ryhmän kokoonpano säilyy lähes ennallaan. Arjan tilalle tulee Kaarinasta Päivi Svala. Ensi vuoden tehtävät liittyvät luetteloinnin keskittämisen valmisteluun.

1. Auroran luettelointiin tulossa olevat ominaisuudet

Auroran luettelointi on siirtymässä Silveriin. Riitta osallistui lokakuussa luettelointia käsitelleeseen Axiellin työpajaan. Opasteita ja ohjausta on tulossa lisää, myös välimerkityksen oikeellisuustarkistusta kehitellään. Tavoitteena on se, että ohjelmassa pystyy liikkumaan ilman hiirtä. Kenttien merkitsemistä kehitetään selvemmäksi ja muista tietokannoista hakemista toimivammaksi. Osakohteiden järjestyksen säilyminen tietoja poimittaessa on toistaiseksi ratkaisematon ongelma. Auktoriteettirekisterit ovat sidoksissa kansallisen auktoriteettitietokannan (Asterin) valmistumiseen. Signumit saadaan mahdollisesti osaksi tietuetta (852-kenttään). Myös mm. automaattisia sähköposti-ilmoituksia pääsananmuutosta tehtäessä kehitetään.

1. Seuraava kokous

15.1.2013 klo 9.15 Turun pääkirjaston isossa neuvottelutilassa.